Osm:Help-help.editingFeaturesAdvText/ms

Untuk membelah jalan, pilih titik di mana anda ingin potong, dan klik alatan Gunting atau tekan X pada papan kekunci. (Petua: Bubuh nod dahulu untuk memotong di antara nod.) Untuk membuat simpang di antara dua jalan, lukis jalan seperti biasa sehingga anda perlu membuat simpang. Kemudian, apabila menghalakan tetikus ke jalan yang lain, titik-titik itu bernyala biru. Klik pada salah satu titik biru itu atau sebarang lokasi yang diingini pada jalan itu untuk membuat simpang. Untuk memutuskan simpang, pilih titik pada jalan yang ingin anda ubah itu. Kemudian, tekan kekunci sengkang (-) pada papan kekunci anda untuk membuang titik berkenaan. Untuk menterbalikkan arah jalan, klik punat 'Terbalikkan arah' di sudut kanan bawah. Arah sesebuah jalan hanya berkenaan dengan bentuk-bentuk alam yang berteg "sehala", iaitu jalan sehala, garis pinggir laut, pulau dan sebagainya. Untuk membuat jalan selari, pilih jalan yang berkenaan dan klik punat 'Buat jalan selari' di sudut kanan bawah atau tekan kekunci P pada papan kekunci anda. Untuk membuat jalan yang berkongsi nod dengan jalan yang sedia ada, mula melukis, klik dua nod terkongsi yang pertama, kemudian tekan F untuk mengikuti jalan yang sedia ada itu secara automatik. Lawati Potlatch2 Primer di wiki OpenStreetMap untuk kaedah dan kelaziman penyuntingan yang lebih lanjut.